CELEX: 32017D1967
Language: et
Date: 2017-10-23 00:00:00
Title: Nõukogu otsus (EL) 2017/1967, 23. oktoober 2017, millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (Liidu kaitsealaste teadusuuringute ettevalmistav meede)

28.10.2017   
               
               
                  ET
               
               
                  Euroopa Liidu Teataja
               
               
                  L 279/50
               
            NÕUKOGU OTSUS (EL) 2017/1967,
      23. oktoober 2017,
      millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (Liidu kaitsealaste teadusuuringute ettevalmistav meede)
      EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artikli 218 lõiget 9,
      võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta (1), eriti selle artikli 1 lõiget 3,
      võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (2) eriti selle artikli 54 lõike 2 punkti b, artikli 84 lõiget 2 ja artiklit 124,
      võttes arvesse Euroopa Komisjoni ettepanekut
      ning arvestades järgmist:
      
                  (1)
               
               
                  Euroopa Majanduspiirkonna leping (3) (edaspidi „EMP leping“) jõustus 1. jaanuaril 1994.
               
            
                  (2)
               
               
                  Kooskõlas EMP lepingu artikliga 98 võib EMP ühiskomitee oma otsusega muuta muu hulgas EMP lepingu protokolli nr 31.
               
            
                  (3)
               
               
                  EMP lepingu protokoll nr 31 sisaldab sätteid koostöö kohta teatavates valdkondades väljaspool nelja vabadust.
               
            
                  (4)
               
               
                  On asjakohane laiendada EMP lepingu osaliste koostööd selliselt, et hõlmata EFTA riikide osalemine Euroopa Liidu üldeelarvest rahastatavas liidu kaitsealaste teadusuuringute ettevalmistavas meetmes.
               
            
                  (5)
               
               
                  On asjakohane, et EFTA riikide osalemine eelarverealt 02 04 77 03 rahastatavates tegevustes algaks 11. aprillist 2017 isegi juhul, kui lisatud EMP ühiskomitee otsus võetakse vastu, või kui nimetatud otsuse tegemiseks vajalike põhiseadusest tulenevate nõuete täitmisest teatatakse pärast 10. juulit 2017.
               
            
                  (6)
               
               
                  EFTA riikide institutsioonidel, ettevõtjatel, organisatsioonidel ja kodanikel peaks olema õigus osaleda enne käesoleva otsuse jõustumist algavates tegevustes. Kulud, mis tulenevad nende osalemisest sellistes tegevustes, mille rakendamine algab pärast 11. aprilli 2017, tuleks lugeda rahastamiskõlblikeks samadel tingimustel kui ELi liikmesriikide institutsioonide, ettevõtjate, organisatsioonide ja kodanike kulud, eeldusel et lisatud EMP ühiskomitee otsus on jõustunud enne asjaomase ettevalmistava meetme lõppu.
               
            
                  (7)
               
               
                  Seepärast tuleks EMP lepingu protokolli nr 31 muuta, et kõnealune laiendatud koostöö saaks toimuda alates 11. aprillist 2017.
               
            
                  (8)
               
               
                  Liidu seisukoht EMP ühiskomitees peaks põhinema lisatud otsuse eelnõul,
               
            ON VASTU VÕTNUD KÄESOLEVA OTSUSE:
      Artikkel 1
      Seisukoht, mis võetakse liidu nimel EMP ühiskomitees seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega, põhineb käesolevale otsusele lisatud EMP ühiskomitee otsuse eelnõul.
      Artikkel 2
      Käesolev otsus jõustub selle vastuvõtmise päeval.
      
         Luxembourg, 23. oktoober 2017
         
            
               Nõukogu nimel
            
            
               eesistuja
            
            K. IVA
         
      
      
         (1)  EÜT L 305, 30.11.1994, lk 6.
      
         (2)  ELT L 298, 26.10.2012, lk 1.
      
         (3)  EÜT L 1, 3.1.1994, lk 3.
      
         EELNÕU
         EMP ÜHISKOMITEE OTSUS nr …/2017,
         …,
         millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artikleid 86 ja 98,
         ning arvestades järgmist:
         
                     (1)
                  
                  
                     On asjakohane laiendada EMP lepingu osaliste koostööd selliselt, et hõlmata EFTA riikide osalemine Euroopa Liidu üldeelarvest rahastatavas liidu kaitsealaste teadusuuringute ettevalmistavas meetmes.
                  
               
                     (2)
                  
                  
                     On asjakohane, et EFTA riikide osalemine eelarverealt 02 04 77 03 rahastatavates tegevustes algaks 11. aprillist 2017 isegi juhul, kui käesolev otsus võetakse vastu, või kui selle otsuse tegemiseks vajalike põhiseadusest tulenevate nõuete täitmisest teatatakse pärast 10. juulit 2017.
                  
               
                     (3)
                  
                  
                     EFTA riikide institutsioonidel, ettevõtjatel, organisatsioonidel ja kodanikel peaks olema õigus osaleda enne käesoleva otsuse jõustumist algavates tegevustes. Kulud, mis tulenevad nende osalemisest sellistes tegevustes, mille rakendamine algab pärast 11. aprilli 2017, tuleks lugeda rahastamiskõlblikeks samadel tingimustel kui ELi liikmesriikide institutsioonide, ettevõtjate, organisatsioonide ja kodanike kulud, eeldusel et käesolev otsus on jõustunud enne asjaomase ettevalmistava meetme lõppu.
                  
               
                     (4)
                  
                  
                     Seepärast tuleks EMP lepingu protokolli nr 31 muuta, et käesolev laiendatud koostöö saaks toimuda alates 11. aprillist 2017,
                  
               ON VASTU VÕTNUD KÄESOLEVA OTSUSE:
         Artikkel 1
         EMP lepingu protokolli nr 31 artiklisse 1 lisatakse järgmine lõige:
         
            
                        „13.
                     
                     
                        
                                    a)
                                 
                                 
                                    Alates 11. aprillist 2017 osalevad EFTA riigid liidu tegevustes, mis on seotud Euroopa Liidu 2017. aasta üldeelarvesse kantud järgmise eelarvereaga:
                                    
                                                —
                                             
                                             
                                                
                                                   Eelarverida 02 04 77 03:„Kaitsealaste teadusuuringute ettevalmistav meede“.
                                             
                                          
                              
                                    b)
                                 
                                 
                                    EFTA riigid toetavad rahaliselt punktis a osutatud tegevust vastavalt lepingu artikli 82 lõike 1 punktile a.
                                 
                              
                                    c)
                                 
                                 
                                    EFTA riikide institutsioonide, ettevõtjate, organisatsioonide ja kodanike kulud, mis tekivad nende osalemisest punktis a osutatud tegevustes, mille rakendamine algab pärast 11. aprilli 2017, loetakse rahastamiskõlblikeks alates tegevuse algusest samadel tingimustel kui ELi liikmesriikide institutsioonide, ettevõtjate, organisatsioonide ja kodanike kulud, vastavalt asjaomasele toetuslepingule või -otsusele, eeldusel et EMP ühiskomitee … otsus nr …/2017 [käesolev otsus] on jõustunud enne ettevalmistava meetme lõppu.
                                 
                              
                                    d)
                                 
                                 
                                    Island ja Liechtenstein kõnealuses ettevalmistavas meetmes ei osale ega rahasta punktis a osutatud tegevusi.“
                                 
                              
                  
         Artikkel 2
         Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated (*1).
         Seda kohaldatakse alates 11. aprillist 2017.
         Artikkel 3
         Käesolev otsus avaldatakse Euroopa Liidu Teataja EMP osas ja EMP kaasandes.
         
            Brüssel,
            
               
                  EMP ühiskomitee nimel
               
               
                  eesistuja
               
               
                  EMP ühiskomitee sekretärid
               
            
         
         
            (*1)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]
      
      
         LISA
         EFTA riikide deklaratsioon otsuse nr …/2017 kohta, millega muudetakse EMP lepingu protokolli nr 31, et laiendada lepinguosaliste koostööd selliselt, et hõlmata EFTA riikide osalemine liidu kaitsealaste teadusuuringute ettevalmistavas meetmes
         Käesoleva otsusega laiendatakse lepinguosaliste koostööd selliselt, et hõlmata EFTA riikide osalemine liidu kaitsealaste teadusuuringute ettevalmistavas meetmes. EFTA riigid on seisukohal, et kaitseküsimused ei kuulu EMP lepingu kohaldamisalasse, ja seepärast ei laienda käesoleva otsuse vastuvõtmine EMP lepingu kohaldamisala kaitseküsimustele, peale EFTA riikide osalemise kõnealuses ettevalmistavas meetmes. Samuti rõhutavad EFTA riigid, et Island ja Liechtenstein ei osale ei kõnealuses ettevalmistavas meetmes ega selle rahastamises.